wannaphong/clean_thaiwikipedia huggingface dataset:
# กระบี่เทพสังหาร (ภาพยนตร์)
กระบี่เทพสังหาร Jade Dynasty  เป็นภาพยนตร์จีนกำลังภายในแฟนตาซี กำกับโดย เฉิงเสี่ยวตง นำแสดงโดย เซียวจ้าน หลี่ชิน เมิ่งเหม่ยฉี และ ถังอี้ซิน ภาพยนตร์ตัดแปลงมาจากนวนิยายของเซียวติ่ง เรื่อง กระบี่เทพสังหาร หรือ จูเซียน  ออกฉายในประเทศจีนเมื่อ 13 กันยายน 2562  และฉายในประเทศไทย 14 พฤศจิกายน 2562

เนื้อเรื่อง
ชีวิตของ จางเสี่ยวฝาน (เซียวจ้าน) หนุ่มชาวบ้านคนซื่อและจิตใจดี ต้องเข้าสู่ความวุ่นวายหลังจากหมู่บ้านถูกสังหารอย่างโหดเหี้ยมเมื่อครั้งยังเป็นเด็ก  หลังจากนั้นเขาได้เข้าไปฝากตัวเป็นลูกศิษย์สำนักชิงอวิ๋น (สำนักเมฆาเขียว) จนกระทั่งโตเป็นหนุ่ม จางเสี่ยวฝานฝึกวิทยายุทธ์จากปรมาจารย์ 3 ท่านจนสำเร็จ  แล้วจึงได้ล่วงรู้ถึงความลับเบื้องหลังการตายของพ่อและแม่ ทำให้ต้องยอมก้มหัวให้ความแค้นกลายเป็นฝ่ายมารเป็นศัตรูกับสำนักชิงอวิ๋น  ในขณะเดียวกันก็ต้องเผชิญกับรักสามเส้ากับสาวน้อยสวยงาม 2 คน คือ ลู่เสวี่ยฉี (หลี่ ชิน) และ ปี้เหยา (เมิ่งเหม่ยฉี)

นักแสดง
 เซียวจ้าน รับบท จางเสี่ยวฝาน
 หลี่ ชิน รับบท ลู่เสวี่ยฉี
 เมิ่งเหม่ยฉี รับบท ปี้เหยา
 ถังอี้ซิน รับบท เถียนหลิงเออร์
 เจียงต้าเว่ย รับบท นักพรตเต้าเสวียน
 สวีเส้าเฉียง (ฉีเส้าเฉียน) รับบท นักพรตชางชง
 ชิว ซินฉื่อ รับบท นักพรตเถียนปู๋อี้
 เย่ถง (เยี่ยถง) รับบท อาจารย์หญิงสุ่ยเยว่
 เหลียงเจียเหริน รับบท เจิงซูฉาง
 เปาเสี่ยวซง รับบท ชางเจิ้งเหลียง
 เฉินลี่เหว่ย รับบทเทียนอวิ๋น
 หลี่เซิน รับบท หลินจิงอวี่

การสร้าง
ภาพยนตร์ กระบี่เทพสังหาร ภาค 1 หรือ 诛仙 I สร้างโดย New Classics Media ในเครือ Tencent  ถ่ายทำใน ปักกิ่ง มณฑลเสฉวน มณฑลเหอหนาน และ มณฑลเหอเป่ย์ ระหว่างวันที่ 16 ตุลาคม 2561 และ 29 มกราคม 2562

การตอบรับ

กระบี่เทพสังหาร เข้าฉายในประเทศจีน 13 กันยายน 2562  ทำรายได้วันแรกไปถึง 100 ล้านหยวน (430 ล้านบาท) ขึ้นอันดับ 1 Box Office ประเทศจีน ทำรายได้เกิน 300 ล้านหยวนใน 4 วัน และเพียงฉายไป 18 วันก็ผ่านหลัก 400 ล้านหยวน (1.7 พันล้านบาท)   
 
สื่อจีน Maoyan กล่าวว่าความสำเร็จนี้มาจากความโด่งดังของดาราป๊อปสตาร์ที่ร่วมแสดง ได้แก่ เซียวจ้าน และ เมิ่งเหม่ยฉี    โดยเฉพาะ เซียวจ้าน กำลังเป็นกระแสหนุ่มหล่อหน้าใหม่สุดฮอตจากบทบาทล่าสุดในละครเรื่องโด่งดัง ปรมาจารย์ลัทธิมาร

สำหรับในประเทศไทยนำเข้าโดย Golden A Entertainment  เข้าฉายทั่วประเทศไทยเมื่อ 14 พ.ย.2562 ทั้งเครือ Major Cineplex และ SF Cinema  ทำรายได้เปิดตัวสุดสัปดาห์แรกในเขตกรุงเทพฯ ปริมณฑล และเชียงใหม่ 5.72 ล้านบาท และทำรายได้เปิดตัวทั่วประเทศ 9.5 ล้านบาท ถือเป็นภาพยนตร์จีนเปิดตัวสุดสัปดาห์แรกสูงสุดในปี 2562 ของไทย และสูงเป็นอันดับ 4 ในกลุ่มหนังเอเชียด้วยกันในปีนี้  

นอกจากนี้กระบี่เทพสังหาร ยังกลายเป็นภาพยนตร์จีนแผ่นดินใหญ่เรื่องแรกในรอบ 57 ปีที่ได้แชมป์ภาพยนตร์จีนในไทยหลังจากเรื่อง "หลิวซานเจี่ย" เมื่อปี 1962   และเป็นครั้งแรกตั้งแต่ปี 1992 ที่มีภาพยนตร์จีนทำรายได้มากกว่าภาพยนตร์ของ โจวซิงฉือ และ เฉินหลง ที่ออกในปีเดียวกันในไทยได้

เพลงประกอบ

แหล่งข้อมูลอื่น
# ไฮโดรฟลูออโรคาร์บอน
ไฮโดรฟลูออโรคาร์บอน (, ย่อ: HFC) เป็นสารประกอบอินทรีย์ซึ่งมีอะตอมฟลูออรีนและไฮโดรเจน และเป็นสารประกอบออแกโนฟลูออรีนชนิดที่พบบ่อยที่สุด มักใช้ในการปรับอากาศและเป็นสารหล่อเย็นแทนสารกลุ่มคลอโรฟลูออโรคาร์บอนที่มีอายุมากกว่า เช่น อาร์-12 และไฮโดรคลอโรฟลูออโรคาร์บอนอย่างอาร์-21 สารดังกล่าวเป็นอันตรายต่อชั้นโอโซนน้อยกว่าสารที่มันใช้ทดแทน แต่ยังมีส่วนให้เกิดภาวะโลกร้อนอยู่ โดยมีศักยะภาวะโลกร้อนหลายพันเท่าเมื่อเทียบกับคาร์บอนไดออกไซด์ ความเข้มข้นในบรรยากาศและการมีส่วนต่อการปล่อยแก๊สเรือนกระจกฝีมือมนุษย์กำลังเพิ่มขึ้นอย่างรวดเร็ว ทำให้เกิดความกังวลระหว่างประเทศเกี่ยวกับแรงปล่อยรังสีของมัน

ฟลูออโรคาร์บอนที่มีพันธะ C–F น้อยประพฤติตนเหมือนกับไฮโดรคาร์บอนตั้งต้น แต่ความไวปฏิกิริยาของมันสามารถเปลี่ยนได้มาก ตัวอย่างเช่น ทั้งยูราซิลและ 5-ฟลูออโรยูราซิลมีคุณสมบัติไร้สี เป็นของแข็งผลึกมีอุณหภูมิหลอมเหลวสูงทั้งคู่ แต่สารชนิดหลังเป็นยาต้านมะเร็งที่มีฤทธิ์แรง การใช้พันธะ C-F ในเภสัชวิทยาตั้งอยู่บนความไวปฏิกิริยาที่มีการเปลี่ยนแปลงนี้G. Siegemund, W. Schwertfeger, A. Feiring, B. Smart, F. Behr, H. Vogel, B. McKusick "Fluorine Compounds, Organic" in "Ullmann's Encyclopedia of Industrial Chemistry" 2005, Wiley-VCH, Weinheim.  ยาและสารเคมีเกษตรหลายชนิดมีแกนกลางเป็นฟลูออรีนหนึ่งอะตอมหรือหมู่ไตรฟลูออโรเมทิลหนึ่งหมู่

ไฮโดรฟลูออโรคาร์บอนรวมอยู่ในการเจรจาระหว่างประเทศแยกต่างหากจากแก๊สเรือนกระจกอื่นในความตกลงปารีส

ในเดือนกันยายน 2559 ปฏิญญานิวยอร์กว่าด้วยป่ากระตุ้นให้ลดการใช้ HFCs ทั่วโลก ในวันที่ 15 ตุลาคม 2559 เนื่องจากการมีส่วนต่อการเปลี่ยนแปลงสภาพภูมิอากาศของสารเคมีเหล่านี้ นักเจรจาจาก 197 ประเทศประชุมกันที่การประชุมสุดยอดของโครงการสิ่งแวดล้อมสหประชาชาติในกรุงคิกาลี ประเทศรวันดา บรรลุข้อตกลงที่มีผลผูกพันตามกฎหมายเพื่อลดการใช้ไฮโดรฟลูออโรคาร์บอนในการแก้ไขเพิ่มเติมพิธีสารมอนทรีออล
# ฝุ่นควันในเอเชียตะวันออกเฉียงใต้ พ.ศ. 2562
ฝุ่นควันในเอเชียตะวันออกเฉียงใต้ พ.ศ. 2562 เป็นวิกฤตด้านมลภาวะทางอากาศข้ามชาติที่มีผลต่อหลายประเทศในเอเชียตะวันออกเฉียงใต้ ได้แก่ ไทย บรูไน ฟิลิปปินส์ มาเลเซีย เวียดนาม สิงคโปร์ และอินโดนีเซีย 

ประเทศไทยเริ่มประสบฝุ่นควันในเดือนกุมภาพันธ์จนถึงเดือนพฤษภาคม ต่อมา ตั้งแต่เดือนมิถุนายนถึงกรกฎาคม ประเทศอินโดนีเซียเริ่มได้รับผลกระทบจากฝุ่นควันเช่นกัน มาเลเซียได้รับผลกระทบตั้งแต่เดือนสิงหาคม ส่วนสิงคโปร์ บรูไน และเวียดนามประสบฝุ่นควันในเดือนกันยายน

ปัญหาฝุ่นควันในเอเชียตะวันออกเฉียงใต้เป็นปัญหาเรื้อรังที่มีความรุนแรงต่าง ๆ กันในทุกฤดูแล้งในภูมิภาค ส่วนใหญ่เกิดจากไฟป่าที่เกิดจากการทำไร่เลื่อนลอยเพื่อถางพื้นที่สำหรับอุตสาหกรรมน้ำมันปาล์ม ซึ่งอยู่บนเกาะสุมาตราและบอร์เนียวของอินโดนีเซียเป็นหลัก แล้วมีการกระจายอย่างรวดเร็วในฤดูแล้ง และกินเวลานานขึ้นจากการก่อพายุไต้ฝุ่นฟรานซิสโกในมหาสมุทรแปซิฟิก และระบบความกดอากาศต่ำที่ก่อตัวขึ้นในทะเลจีนใต้และมหาสมุทรแปซิฟิก

ในวันที่ 7 พฤศจิกายน พ.ศ. 2562  กรุงเทพมหานครได้รับการจัดอันดับเป็นอันดับที่ 5 ของเมืองที่มีสภาพอากาศเลวร้ายที่สุดในโลก โดยสภาพอากาศเป็นพิษเกินมาตรฐานกทม.ติดท็อป 5 โลก ฝุ่น PM 2.5 เกินมาตรฐาน

 เบื้องหลังและสาเหตุ 
จุดความร้อนส่วนใหญ่สำหรับประเทศทางเหนือของเอเชียตะวันออกเฉียงใต้ (ไทย พม่า กัมพูชา ลาว เวียดนาม และฟิลิปปินส์) เกิดตั้งแต่เดือนมกราคมถึงพฤษภาคม 2562 โดยเฉพาะอย่างยิ่งเดือนมีนาคมและเมษายน เกิดอัคคีภัยในพื้นที่ป่าในภาคเหนือของประเทศไทย และพื้นที่เกษตรในป่าพรุควนเคร็งในจังหวัดนครศรีธรรมราชในภาคใต้ของประเทศ
 
ฝุ่นควันข้ามพรมแดนในประเทศอินโดนีเซีย มาเลเซีย และสิงคโปร์เกิดขึ้นแทบทุกปีอันเนื่องจากไฟป่าในอินโดนีเซีย ซึ่งมีการเผาป่าเพื่อถางพื้นที่สำหรับไร่ใหญ่น้ำมันปาล์ม และผู้รับจ้างช่วงรายย่อยเป็นผู้เริ่มจุดไฟโดยตรง ในปี 2562 มีไฟป่าในเกาะสุมาตราและบอร์เนียวในอินโดนีเซีย ทั้งสองเกาะมีพื้นที่พรุกว้างใหญ่ ซึ่งเผาไหม้ได้ง่ายระหว่างฤดูแล้ง พีต ซึ่งประกอบขึ้นจากชั้นพืชและสารอินทรีย์อื่นที่ตายแล้ว ทำให้เกิดการปล่อยคาร์บอนมากเพราะสารมีความหนาแน่นสูงและปริมาณคาร์บอนสูง

จากข้อมูลของศูนย์อุตุนิยมวิทยาชำนัญพิเศษอาเซียน จุดความร้อนส่วนใหญ่สำหรับอินโดนีเซียและมาเลเซียเกิดในเดือนสิงหาคมและกันยายน 2562 ณ เดือนกันยายน 2562 ประเทศอินโดนีเซียมีจุดความร้อนรวมกว่า 20,000 จุดในปี 2562 ส่วนประเทศมาเลเซียมีจุดความร้อนกว่า 2,000 จุด
# ไอดอล (เพลงบีทีเอส)
ไอดอล  เป็นเพลงของบอยแบนด์เกาหลีใต้ บีทีเอส ออกจำหน่ายเมื่อวันที่ 24 สิงหาคม 2018 โดยบิกฮิตเอนเตอร์เทนเมนต์ เป็นเพลงนำจากอัลบั้ม เลิฟยัวร์เซลฟ์: แอนเซอร์ (2018) อีกเวอร์ชันของเพลง ร้องร่วมกับนิกกี มินาจ ซึ่งรวมอยู่ในฐานะเพลงโบนัสจากดิจิทัลอัลบั้ม ซิงเกิลเปิดตัวด้วยอันดับ 11 บนชาร์ตบิลบอร์ด ฮอต 100, และทั้งสองเวอร์ชันรวมกันขายได้มากกว่า 43,000 ดาวน์โหลดในสัปดาห์แรกของการขายในสหรัฐ ได้รับการรับรองระดับโกลด์โดยไออาร์เอเอ

"ไอดอล" ยังได้ปรากฏอยู่ในวิดีโอ ยูทูบรีไวนด์ 2018

 รายชื่อเพลง 

 ชาร์ต 

 ชาร์ตประจำสัปดาห์ 
+เวอร์ชันต้นฉบับ ชาร์ต (2018) ตำแหน่งสูงสุด Estonia (Eesti Tipp-40) 38 Ireland (IRMA) 33 Japan Hot 100 (Billboard Japan) 11 Malaysia (RIM) 1 New Zealand Hot Singles (RMNZ) 2 Singapore (RIAS) 1 South Korea (Gaon) 1 South Korea (Kpop Hot 100) 1 Spain (PROMUSICAE) 71 Sweden (Sverigetopplistan) 60 UK Independent Singles 3

+เวอร์ชันร่วมกับนิกกี มินาจ ชาร์ต (2018) ตำแหน่งสูงสุด Argentina (Argentina Hot 100) 48 Argentina Anglo (Monitor Latino) 14 Canada (Canadian Hot 100) 5 France (SNEP) 103 Finland Digital Song Sales (Billboard) 1 Greece Digital Songs (Billboard) 1 Italy (FIMI) 88 Japan Hot 100 (Billboard Japan) 47 Mexico Ingles Airplay (Billboard) 24 South Korea (Gaon) 86 South Korea (Kpop Hot 100) 10 Sweden Digital Songs (Billboard) 1 US Billboard Hot 100 11

 ชาร์ตสิ้นปี 
+ ชาร์ต (2018) ตำแหน่ง South Korea (Gaon) 70 ชาร์ต (2019) ตำแหน่ง Japan (Japan Hot 100) 92 South Korea (Gaon) 49 ชาร์ต (2020) ตำแหน่ง South Korea (Gaon) 164

+ ชาร์ต (2019) ตำแหน่ง Portugal (AFP) 1473

 การรับรอง 

 ประวัติการจำหน่าย 
 ภูมิภาค วัน รูปแบบ เวอร์ชัน สังกัด อ้างอิง ต่าง ๆ 24 สิงหาคม 2018  ต้นฉบับ บิกฮิต สหราชอาณาจักร 12 ตุลาคม 2018 วิทยุฮิตร่วมสมัย นิกกี มินาจรีมิกซ์
# เหงียน ถิ กีม เงิน
เหงียน ถิ กีม เงิน (เกิด 12 เมษายน 1954 ใน จังหวัดเบ๊นแจ) เป็นนักการเมืองหญิงชาวเวียดนาม ในปัจจุบันดำรงตำแหน่งเป็นประธาน สภาแห่งชาติของเวียดนาม เหงียน ถิ กีม เงินเป็นหนึ่งในสมาชิกกรรมการบริหารพรรคการเมืองรุ่นที่ 12 ของเวียดนาม ซึ่งเหงียน ถิ กีม เงิน อยู่ในอันดับที่สองรองจาก เหงียน ฟู้ จ่อง ซึ่งเป็นเลขาธิการพรรคคอมมิวนิสต์ เหงียน ถิ กีม เงิน เคยดำรงตำแหน่งรองประธานสมัชชาแห่งชาติของเวียดนามĐảng cộng sản Việt Nam, chặng đường qua hai thế kỷ 2006 - Page 705 "NGUYỄN THỊ KIM NGÂN I 12-4-1954 : Xă Châu Hòa, huyện Giông Trôm, tinh Bến Tre Uy viên Ban Chấp hành Trung ương ..." และเป็นประธานของสมัชชาแห่งชาติของเวียดนาม เมื่อวันที่ 31 มีนาคม 2559 แทนที่เหงียนซินฮุง
# โตโยต้า ลีกคัพ รอบชิงชนะเลิศ 2562
ฟุตบอล โตโยต้า ลีกคัพ รอบชิงชนะเลิศ 2562 เป็นนัดชิงชนะเลิศของ โตโยต้า ลีกคัพ 2562,  เป็นฤดูกาลที่ 10 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงสนามที่ เอสซีจีสเตเดียม ใน นนทบุรี, ประเทศไทย เมื่อวันที่ 28 กันยายน พ.ศ. 2562, เป็นการโคจรมาพบกันระหว่าง บุรีรัมย์ ยูไนเต็ด ทีมยักษ์ใหญ่จาก ภาคตะวันออกเฉียงเหนือ และ พีที ประจวบ ทีมยักษ์ใหญ่จาก ภาคตะวันตก ของประเทศไทย.

เส้นทางสู่รอบชิงชนะเลิศ

บุรีรัมย์ ยูไนเต็ด (ที1)รอบพีที ประจวบ (ที1)คู่แข่งขันผลการแข่งขันแพ้คัดออก เลก 1คู่แข่งขันผลการแข่งขันระยอง (ที2)4–1 (a.e.t.) (A)รอบ 32 ทีมสุดท้ายราชนาวี (T2)2–0 (A)เจแอล เชียงใหม่ ยูไนเต็ด (T2)2–1 (a.e.t.) (A)รอบ 16 ทีมสุดท้ายมหาวิทยาลัยธนบุรี (T4)3–1 (A)สโมสรฟุตบอลทรูแบงค็อก ยูไนเต็ด (T1)1–0 (a.e.t.) (A)รอบก่อนรองชนะเลิศโปลิศ เทโร (T2)หนองบัว พิชญ (T2)รอบรองชนะเลิศสิงห์ เชียงราย ยูไนเต็ด (ที1)3–3 (a.e.t.) (4–3ล) (N)
หมายเหตุ: ในผลการแข่งขันหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที4: สโมสรที่มาจาก ไทยลีก 4.

แมตช์
รายละเอียด

 รายชื่อผู้เล่น:GK 1 ศิวรักษ์ เทศสูงเนิน (c)DF 3 พรรษา เหมวิบูลย์DF 5 อันเดรส ตุญเญซDF 11 กรกช วิริยอุดมศิริDF 15 นฤบดินทร์ วีรวัฒโนดม    MF 6 ศศลักษณ์ ไหประโคนMF 7 ฮาจิเมะ โฮโซไง   MF 19 สุภโชค สารชาติ   MF 26 รัตนากร ใหม่คามิFW 9 ศุภชัย ใจเด็ด  FW 54 ศุภณัฏฐ์ เหมือนตาตัวสำรอง:GK 26 ยศพล เทียงดาห์DF 18 อภิวัฒน์ งั่วลำหินMF 8 สุเชาว์ นุชนุ่ม    MF 62 อิรฟาน ดอเลาะFW 20 ราสมุส จอห์นสันFW 39 นาเซอร์ บาราซีเตอหัวหน้าผู้ฝึกสอน: โบซีดาร์ บันโดวิช รายชื่อผู้เล่น:GK 13 ณัฐพงษ์ ขจรมาลีDF 15 ซีเกต หมาดปูเต๊ะDF 16 อาร์ทยม ฟีลีโปสยันDF 22 อัดนัน ออราฮอวัช   DF 25 อดุลย์ หมื่นสมาน (c)   MF 2 รัชพล นาวันโนMF 8 ภูริทัต จาริกานนท์MF 23 ภานุวัฒน์ จินตะ    FW 9 สุพจน์ จดจำ     FW 30 เมารีญู  FW 35 สิโรจน์ ฉัตรทอง    ตัวสำรอง:GK 78 หัสชัย แสนกล้าDF 3 สมภพ นิลวงศ์DF 33 วีระวุฒิ กาเหย็ม    DF 87 ศรัณยู อินต๊ะราชDF 99 ปิยะชาติ ถามะพันธ์MF 31 วันเฉลิม ยิ่งยงMF 36 สกุลชัย แสงโทโพธิ์     FW 17 อมร ธรรมนาม    FW 19 ระวี อุดมศิลป์หัวหน้าผู้ฝึกสอน: ธวัชชัย ดำรงอ่องตระกูล
ผู้ช่วยผู้ตัดสิน:
 โชติระวีย์ ทองดวง
 เชาวลิต พูนประสิทธิ์
ผู้ตัดสินที่ 4:
 ศรายุทธ จักรเงิน
ผู้ควบคุมการแข่งขัน:
 อาคม สมุทรโคจร
ผู้ประเมินผู้ตัดสิน:
 แพรว สีหมากสุก
ผู้ประสานงานทั่วไป
 วรวิทย์ ศิริราษฏร์ตระกูล

กติกา
 แข่งขัน 90 นาที
 ถ้าเสมอกันจะต้องต่อเวลาพิเศษออกไป 30 นาที
 ดวลจุดโทษตัดสินทันทีถ้าเสมอกันใน 120 นาที
 การเปลี่ยนตัวผู้เล่นสูงสุดได้ถึง 4 คน (3 ในช่วงเวลาหลังจบเกมปกติ และ 1 ในช่วงต่อเวลาพิเศษ)

เงินรางวัล
 ทีมชนะเลิศ : เงินสด 5,000,000 บาท.
 ทีมรองชนะเลิศ : เงินสด 1,000,000 บาท.

ดูเพิ่ม
 ไทยลีก ฤดูกาล 2562
 ไทยลีก 2 ฤดูกาล 2562
 ไทยลีก 3 ฤดูกาล 2562
 ไทยลีก 4 ฤดูกาล 2562
 ช้าง เอฟเอคัพ 2562
 โตโยต้า ลีกคัพ 2562
# บิบลอส
บิบลอส (คนท้องถิ่นเรียก จเบล  เป็นนครที่ใหญ่ที่สุดในเขตผู้ว่าภูเขาเลบานอน ประเทศเลบานอน เชื่อกันว่ามีผู้อยู่อาศัยครั้งแรกระหว่างก่อนคริสต์ศักราช 8800 ถึง 7000 ปี และยังคงมีผู้อาศัยอยู่จนกระทั่ง 5000 ปีก่อนคริสต์ศักราช ถือเป็นหนึ่งในเมืองที่มีคนอาศัยอยู่ต่อเนื่องที่เก่าแก่มากที่สุดในโลก และเป็นมรดกโลกของยูเนสโก
# ลียูโนร์แห่งวีเซว
ลียูโนร์แห่งวีเซว (2 พฤษภาคม ค.ศ. 1458 – 17 พฤศจิกายน ค.ศ. 1525) เป็นพระราชินีคู่สมรสของพระเจ้าฌูเวาที่ 2 แห่งโปรตุเกส

 พระราชประวัติ 
ลียูโนร์เสด็จพระราชสมภพเมื่อวันที่ 2 พฤษภาคม ค.ศ. 1458 ทรงเป็นธิดาของเจ้าชายเฟร์นังดู ดยุคแห่งวีเซวกับพระชายา คือ เบียตริซแห่งโปรตุเกส ธิดาของอาฟงซู ดยุคที่ 1 แห่งบรากังซา

ในเดือนมกราคม ค.ศ. 1471 ขณะพระชนมายุ 13 พรรษา ลียูโนร์ได้สมรสกับเจ้าชายฌูเวาแห่งโปรตุเกส รัชทายาทวัย 16 พรรษาซึ่งเป็นพระราชโอรสที่เหลืออยู่เพียงคนเดียวของพระเจ้าอาฟงซูที่ 5 ทั้งคู่มีบุตรด้วยกันสองคน คือ

 อาฟงซู (เกิด ค.ศ. 1475) ถึงแก่กรรมก่อนวัยอันควรด้วยอุบัติเหตุระหว่างขี่ม้าในปี ค.ศ. 1491
 ฌูเวา (เกิด ค.ศ. 1482) ถึงแก่กรรมในวันทารก

ในเดือนสิงหาคม ค.ศ. 1481 พระเจ้าอาฟงซูที่ 5 สวรรคต พระสวามีของลียูโนร์ได้ขึ้นครองราชย์เป็นพระเจ้าฌูเวาที่ 2 แห่งโปตุเกส กษัตริย์คนใหม่ไม่เป็นที่นิยมอย่างมากในหมู่ขุนนาง เนื่องจากถูกพระองค์ลดทอนอำนาจ อำนาจในการปกครองถูกรวมเข้าสู่ศูนย์กลาง กลุ่มขุนนางคิดหาแผนการและกลอุบายมากมายมาจัดการกับกษัตริย์ สุดท้ายทั้งดิเอโก ดยุคแห่งวีเซว พระเชษฐาของลียูโนร์ และเฟร์นังดูที่ 2 ดยุคแห่งบรากังซา พระขนิษฐภาดา (น้องเขย) ของลียูโนร์ต่างถูกพระสวามีของลียูโนร์ประหารชีวิต เนื่องจากมีส่วนเกี่ยวข้องในแผนการทรยศต่อพระองค์ เหตุการณ์นี้ทำให้ตระกูลบรากังซาถูกกำจัดจนเกือบจบสิ้น

พระราชินีลียูโนร์เป็นที่จดจำในฐานะผู้ก่อตั้งกรุงกัลดัสดาราอิงยา พระองค์ประสบปัญหาจากแผนการสมคบคิดที่รายล้อมอยู่รอบตัวพระสวามี กระทั่งพระเจ้าฌูเวาสวรรคตในวันที่ 25 ตุลาคม ค.ศ. 1495 โดยมีข่าวลือว่าพระองค์ถูกวางยาพิษ เนื่องจากไม่มีพระราชบุตรตามกฎหมายเหลืออยู่ พระอนุชาของพระราชินีลียูโนร์จึงได้ขึ้นครองราชย์เป็นพระเจ้ามานูแวลที่ 1

หลังพระสวามีสวรรคตพระราชินีลียูโนร์ได้อุทิศชีวิตให้กับงานด้านศาสนาและงานการกุศล ในปี ค.ศ. 1498 พระองค์ได้ก่อตั้งบ้านแห่งพระเมตตาเพื่อผู้ยากไร้ ผู้ป่วย เด็กถูกทิ้ง และเด็กกำพร้า พระองค์ทรงเครื่องแต่งกายคล้ายแม่ชีตลอดพระชนมาชีพที่เหลือ
# อูจูมีกิ
อูจูมีกิ  เป็นยูนิตพิเศษจากความร่วมมือของค่ายสตาร์ชิปเอนเตอร์เทนเมนต์กับแฟนตาจิโอ โดยมีสมาชิกทั้งหมด 4 คน ได้แก่ ซอลอา, ลูดา, ยูจ็อง และโดย็อน

 ประวัติ 

 2561: การเดบิวต์ยูนิตพิเศษพร้อมซิงเกิล "Strong" 
ในวันที่ 2 พฤษภาคม พ.ศ. 2561 ทางค่ายสตาร์ชิพและค่ายแฟนตาจิโอได้ออกมาประกาศจัดตั้งยูนิตพิเศษขึ้นพร้อมปล่อยรูปภาพทีเซอร์ผ่านทางออนไลน์"`우주소녀`설아·루다 `위키미키` 유정·도연 합체...`우주미키` 6월 데뷔(Space girls Seola, Luda 'Weki Meki' Yoojung, Doyeon Combined 'WJMK' debut in June)". Digital Times (in Korean)."우주소녀X위키미키, 新유닛 '우주미키' 결성…6월 데뷔(Cosmic Girls X Weki Meki, new unit 'WJMK' formed.. June debut)" . TenAsia (in Korean). ซึ่งรูปภาพที่ปล่อยออกมาตลอดทั้งเดือนนั้นสื่อถึงแนวคิดคือเป็นกลุ่มยูนิตที่มีภาพลักษณ์สดใส""큐티 걸크러시"..우주미키 루다X유정, 프로젝트 유닛 출격("Cute Girl Crush" Cosmic Girls X Weki Meki, Project Units Formed)". Osen (in Korean).""상큼발랄 청청패션" 우주미키, 큐티 걸크러쉬의 정석("Luscious fashion" WJMK, Cute Girl Crush's style)". Osen (in Korean). โดยคัดเลือกสมาชิกจากคอสมิกเกิลส์ คือ ซอลอา กับ ลูดา และจากวีกิมีกิ คือ ยูจ็อง กับ โดย็อน  และในวันที่ 1 มิถุนายน พ.ศ. 2561 ยูนิตพิเศษได้เดบิวต์พร้อมปล่อยซิงเกิล 'Strong' รวมถึงมิวสิกวีดีโอที่ถูกปล่อยออกมาอย่างเป็นทางการในวันนั้น"우주미키, 신곡 '짜릿하게' 공개 "큐티+걸크러쉬"(Space Mickey, new song 'exhilarating' public "Cute + Girl Crush")" (in Korean). June 2018.

 สมาชิก 
 ซอลอา 
 ลูดา 
 ชเว ยู-จ็อง 
 คิม โด-ย็อน 

 ผลงาน 

 ซิงเกิล 
ชื่อปีตำแหน่งชาร์ตสูงสุดอัลบั้มKORPeak Gaon Chart Digital Chart Ranking "Strong (짜릿하게)" 2018 —  "—" หมายถึง ไม่ติดชาร์ตหรือไม่ได้จำหน่ายในพื้นที่นั้น

ผลงานการแสดง
มิวสิกวีดีโอ
 ปี ชื่อ ผู้กำกับ อ้างอิง 2018 "Strong" (짜릿하게) Zanybros
# ยุทธการที่โบโรดีโน
ยุทธการที่โบโรดีโน เป็นการต่อสู้รบ เมื่อวันที่ 7 กันยายน ค.ศ. 181226 August in the Julian calendar then used in Russia. ในสงครามนโปเลียนในช่วงฝรั่งเศสบุกครองรัสเซีย

การสู้รบครั้งนี้ได้มีทหารร่วมรบประมาณ 250,000 นายและมีการบาดเจ็บและล้มตายอย่างน้อย 70,000 นาย ทำให้โบโรดีโนเป็นวันที่ร้ายแรงที่สุดในสงครามนโปเลียน กองทัพใหญ่(Grande Armée)ของนโปเลียนได้เปิดฉากการโจมตีต่อกองทัพจัรวรรดิรัสเซีย ได้ผลักดันกลับไปยังจุดเริ่มต้นแต่ล้มเหลวในการเอาชนะอย่างเด็ดขาด ทั้งสองกองทัพต่างหมดกำลังลงภายหลังจากการสู้รบและรัสเซียได้ถอนกำลังออกจากสนามรบในวันต่อมา โบโรดีโนได้แสดงให้เห็นถึงความพยายามครั้งสุดท้ายของรัสเซียในการหยุดยั้งฝรั่งเศสบุกเข้าสู่กรุงมอสโก ซึ่งหนึ่งสัปดาห์ต่อมา อย่างไรก็ตาม, ฝรั่งเศสไม่มีหนทางที่ชัดเจนในการบีบบังคับให้พระเจ้าซาร์อเล็กซานเดอร์ยอมจำนนเพราะกองทัพบกจักรวรรดิรัสเซียไม่ยอมแพ้อย่างเด็ดขาด ส่งผลทำให้ความพ่ายแพ้สูงสุดของการรุกรานของฝรั่งเศส ภายหลังจากการหลบหนีออกจากกรุงมอสโกในเดือนตุลาคม 

หลังจากการล่าถอยหลายครั้งของรัสเซียในช่วงแรกของการทัพ บรรดาขุนนางเริ่มตื่นตระหนกเกี่ยวกับการรุกของกองทหารฝรั่งเศสที่กำลังจะมาถึงและบังคับให้พระเจ้าซาร์สั่งปลดผู้บัญชาการแห่งกองทัพบก Michael Andreas Barclay de Tolly มีฮาอิล คูตูซอฟได้รับการแต่งตั้งมาแทนที่เขา ในความพยายามครั้งสุดท้ายเพื่อปกป้องกรุงมอสโก รัสเซียได้ตั้งที่มั่นใกล้กับหมู่บ้านโบโรดีโน ทางตะวันตกของเมือง Mozhaysk พวกเขาสร้างป้อมปราการที่ตำแหน่งที่พวกเขาอยู่และรอให้ฝรั่งเศสเข้าโจมตี  ปีกขวาของรัสเซียได้ครอบครองภูมิประเทศการป้องกันในอุดมคติ และดังนั้นฝรั่งเศสพยายามที่จะกดดันรัสเซียให้ออกไปจากสนามรบ 

เหตุการณ์ที่สำคัญของการสู้รบครั้งนี้ได้กลายเป็นการต่อสู้นองเลือดสำหรับที่มั่นป้อมแหลม(redoubt) Raevsky ขนาดใหญ่ ใกล้หมู่บ้านโบโรดีโน ฝรั่งเศสได้จัดการเข้ายึดที่มั่นป้อมแหลมจนถึงตะวันบ่ายเสียแล้ว จึงค่อยๆบังคับให้กองทัพรัสเซียที่เหลือล่าถอยกลับเช่นกัน รัสเซียได้พบกับการบาดเจ็บและล้มตายที่ร้ายแรงในช่วงการสู้รบ สูญเสียไปหนึ่งในสามของกองทัพของพวกเขา การสูญเสียของฝรั่งเศสนั้นค่อยข้างหนัก ทำให้เกิดทวีความรุนแรงขึ้นของปัญหาทางด้านโลจิสติกส์ที่นโปเลียนเผชิญในการทัพ ความเหนื่อยล้าของกองทัพฝรั่งเศส และขาดข้อมูลเกี่ยวกับสภาพของกองทัพรัสเซีย ได้โนมน้าวให้นโปเลียนยังคงอยู่ในสนามรบกับกองทัพของเขา แทนที่จะสั่งให้มีการติดตามไล่ล่าที่ชวนให้นึกถึงการทัพครั้งก่อนหน้านี้ 

ทหารรักษาพระองค์ของนโปเลียน เพียงหน่วยเดียวบนสนามรบที่ไม่เห็นได้เข้าต่อสู้รบ สามารถสลับเปลี่ยนเข้าปฏิบัติการรบในช่วงเวลาหนึ่ง  ในขณะที่ได้ปฏิเสธที่จะมอบหมายให้กับทหารรักษาพระองค์  นักประวัติศาสตร์บางคนเชื่อว่า พระองค์สูญเสียโอกาสเดียวที่จะทำลายล้างกองทัพรัสเซียและเอาชนะการทัพครั้งนี้  

การเข้ายึดครองกรุงมอสโกได้รับชัยชนะอย่างมาก นับตั้งแต่รัสเซียไม่มีความตั้งใจที่จะเจรจากับนโปเลียนเพื่อสันติภาพ ฝรั่งเศสได้เคลื่อนย้ายเมืองหลวงทางจิตวิญญาณของรัสเซียในเดือนตุลาคมและดำเนินการล่าถอยที่ยากลำบากจนถึงเดือนธันวาคม ซึ่งจุดที่เหลือของกองทัพใหญ่ได้ถูกปลดปล่อยเป็นส่วนใหญ่  รายงานทางประวัติศาสตร์ของการสู้รบครั้งนี้แตกต่างกันอย่างมีนัยสำคัญขึ้นอยู่กับว่าพวกเขาเป็นพวกสนับสนุนฝ่ายฝรั่งเศสหรือฝ่ายรัสเซีย การต่อสู้แบบแตกแยกในหมู่เจ้าหน้าที่ระดับอาวุโสในแต่ละกองทัพก็ได้นำไปสู่ข้อขัดแย้งทางบัญชีและข้อขัดแย้งในบทบาทของเจ้าหน้าที่นายทหารโดยเฉพาะ
# บรีเนร์ เอ็งรีกี ซังตุส โซซา
บรีเนร์ เอ็งรีกี ซังตุส โซซา (เกิดวันที่ 16 กรกฎาคม 1987) เป็นนักฟุตบอลชาวบราซิล ปัจจุบันเล่นตำแหน่งเซ็นเตอร์แบ็กและกองกลางตัวรับให้กับมหาวิทยาลัยเกษตรศาสตร์ ในไทยลีก 2

 สโมสรอาชีพ 
บรีเนร์เกิดที่ลา-วรัสในรัฐมีนัสเชไรส์ เขาเล่นฟุตบอลสมัครเล่นจนถึงอายุ 20 ปี ต่อมาในเดือนมิถุนายน ค.ศ. 2011 เขาได้ย้ายไปร่วมทีมปารานาBrinner é o novo reforço do Paraná Clube (Brinner is the new reinforcement of Paraná Clube) ; Paraná's official website, 23 June 2011  หลังจากที่ได้ลงเล่นให้กับทีมอยู่บ้าง เขาก็ย้ายไปบอตาโฟกูในเดือนธันวาคม โดยเซ็นสัญญาสี่ปี ต่อมาในเดือนมิถุนายน ค.ศ. 2016 เขาย้ายไปบันดือร์มัสพอร์Botafogo acerta por quatro anos com o zagueiro Brinner, ex-Paraná (Botafogo agrees for four years with stopper Brinner, former Paraná player); Globo Esporte, 10 December 2011 

หลังจากที่บาดเจ็บขณะลงเล่นในกังเปโอนาตูบราซีเลย์รูแซรียีอา ฤดูกาล 2012 บรีเนร์ถูกปล่อยยืมให้กับบาเยียในเดือนมกราคม ค.ศ. 2013Bahia confirma contratação de Brinner, que esclarece polêmica em apresentação (Bahia confirms signing of Brinner, who clarifies controversy in presentation); UOL Online, 3 January 2013  และในเดือนเมษายน เขาได้กลับสู่บอตาBahia dispensa Brinner e zagueiro volta ao Botafogo (Bahia releases Brinner and stopper returns to Botafogo) ; Diário Lance!, 29 April 2013  และต่อมา บรีเนร์ได้ย้ายกลับสโมสรเก่าของเขาอย่างปารานาJogador do Botafogo, Brinner acerta com o Paraná para a disputa do Brasileirão (Botafogo's player, Brinner signs with Paraná for the dispute of Brasileirão) ; Terra, 30 April 2013 

ในวันที่ 6 กรกฎาคม ค.ศ. 2014 บรีเนร์ย้ายไปโปร์ตูเกซาด้วยสัญญายืมตัวPor empréstimo, Portuguesa contrata Pedro Oldoni e Brinner (On loan, Portuguesa signs Pedro Oldoni and Brinner); Globo Esporte, 6 July 2014  ต่อมาในวันที่ 22 ธันวาคม เขาย้ายไปมากาแออิสโปร์ชีCarioca: Macaé fecha com zagueiro Brinner, ex-Botafogo (Carioca: Macaé signs with stopper Brinner, former Botafogo player) ; Futebol Interior, 22 December 2014 

ในเดือนมกราคม ค.ศ. 2018 บรีเนร์ย้ายไปอุบล ยูไนเต็ด ในไทยลีก ต่อมาหลังจากที่อุบลตกชั้นสู่ไทยลีก 2 แล้ว เขาได้ย้ายไปเชียงราย ยูไนเต็ด

 เกียรติประวัติ 
เชียงราย ยูไนเต็ด
 ไทยลีก (1): 2562

รางวัลส่วนตัว
 ผู้เล่นยอดเยี่ยมไทยลีกประจำเดือน: สิงหาคม 2019
# หม่อมราชวงศ์ทองแท่ง ทองแถม
หม่อมราชวงศ์ทองแท่ง ทองแถม เป็นอดีตรัฐมนตรีช่วยว่าการกระทรวงการคลัง ในรัฐบาลจอมพล ถนอม กิตติขจร (2 สมัย) อดีตอธิบดีกรมศุลกากร และผู้อำนวยการธนาคารออมสิน

 ประวัติ 
หม่อมราชวงศ์ทองแท่ง ทองแถม เกิดเมื่อวันที่ 14 มิถุนายน พ.ศ. 2456 เป็นโอรสของหม่อมเจ้าทองชมพูนุท ทองแถมเว็บไซต์ราชสกุลทองแถม. ลำดับราชสกุลทองแถม . สืบค้นเมื่อวันที่ 12 มกราคม 2556 กับหม่อมหลวงแฉล้ม ทองแถม (สกุลเดิม อิศรเสนา) หม่อมราชวงศ์ทองแท่ง สมรสกับคุณหญิงจิตรา ทองแถม ณ อยุธยา (สกุลเดิม วาระศิริ) ธิดาของพระยาวาระศิริศุภเสวี  (เอ. วัน วาระศิริ) และคุณหญิงจิตรลดา วาระศิริ  มีบุตรธิดา 5 คน ดังนี้
 หม่อมหลวงหญิงจารุพันธุ์ (ทองแถม) ทองใหญ่
 หม่อมหลวงหญิงอุษาวดี (ทองแถม) วีรบุตร
 พันตำรวจโท หม่อมหลวงทองถวัลย์ ทองแถม
 หม่อมหลวงหญิงสุจีรา (ทองแถม) วิศิษฏ์กุล
 พันเอก หม่อมหลวงพงษ์ชมพูนุท ทองแถม

หม่อมราชวงศ์ทองแท่ง ถึงแก่อนิจกรรมเมื่อวันที่ 22 กันยายน พ.ศ. 2529

 การทำงาน 
หม่อมราชวงศ์ทองแท่ง ทองแถม เคยดำรงตำแหน่งรัฐมนตรีช่วยว่าการกระทรวงการคลัง ในรัฐบาลของจอมพล ถนอม กิตติขจร เมื่อปี พ.ศ. 2501 ต่อมาได้รับแต่งตั้งเป็นอธิบดีกรมธนารักษ์ ในปี พ.ศ. 2502 - พ.ศ. 2506 เป็นอธิบดีกรมศุลกากร ในปี พ.ศ. 2508 - พ.ศ. 2515 ในระหว่างนั้นได้รับแต่งตั้งเป็นรัฐมนตรีช่วยว่าการกระทรวงการคลัง ในระหว่างปี พ.ศ. 2512 - พ.ศ. 2514 และเคยเป็นผู้อำนวยการธนาคารออมสิน (พ.ศ. 2515 - 2518) รวมถึงเป็นผู้จัดตั้งสถาบันธนาคารออมสินนานาชาติประจำภาคพื้นเอเชียและแปซิฟิก ณ สำนักงานใหญ่ธนาคารออมสิน

หม่อมราชวงศ์ทองแท่ง เคยเป็นสมาชิกวุฒิสภา ในปี พ.ศ. 2511

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๕ ตอนที่ ๑๒๒ ง ฉบับพิเศษ หน้า ๒๖, ๓๑ ธันวาคม ๒๕๑๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๐ ตอนที่ ๑๒๒ ง ฉบับพิเศษ หน้า ๒๑, ๒๗ ธันวาคม ๒๕๐๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๖ ตอนที่ ๔๖ ง หน้า ๑๘๓๖, ๒๗ พฤษภาคม ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๖๐ ตอนที่ ๔๒ ง หน้า ๒๕๐๘, ๑๐ สิงหาคม ๒๔๘๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๘๒ ตอนที่ ๑๐๓ ง หน้า ๓๐๔๗, ๓๐ พฤศจิกายน ๒๕๐๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๐ ตอนที่ ๓ ง ฉบับพิเศษ หน้า ๖๘๙, ๔ มกราคม ๒๕๐๖
ราชกิจจานุเบกษา,แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๘๐ ตอนที่ ๑๒๓ ง หน้า ๒๘๒๐, ๓๑ ธันวาคม ๒๕๐๖

 ลำดับสาแหรก
# พิพิธภัณฑ์อัลเบิร์ตฮอลล์
พิพิธภัณฑ์อัลเบิร์ตฮอลล์ (Albert Hall Museum) หรือ พิพิธภัณฑ์รัฐบาลกลาง (Government Central Museum) ตั้งอยู่ในเมืองชัยปุระ รัฐราชสถาน ประเทศอินเดีย ถือเป็นพิพิธภัณฑ์ที่เก่าแก่ที่สุดในรัฐ และเป็นพิพิธภัณฑ์ประจำรัฐราชสถาน อาคารพิพิธภัณฑ์ตั้งอยู่ในสวนรามนิวาส ด้านนอกกำแพงเมือง ตรงข้ามกับประตูใหม่ พิพิธภัณฑ์นี้ถือเป็นตัวอย่างที่ดีของสถาปัตยกรรมอินโด-ซาราเซน 

 ประวัติ 
อาคารพิพิธภัณฑ์นั้นออกแบบโดยเซอร์แซมวล สวินเทิน เจเคิบ (Samuel Swinton Jacob) โดยความช่วยเหลือของมีร์ ตุจุมูล ฮูเสน (Mir Tujumool Hoosein) เปิดให้บริการต่อสาธารณชนเมื่อปี 1887 มหาราชาราม สิงห์ ที่ 2มีพระประสงค์ให้ที่นี่เป็นศาลาว่าการเมือง แต่ผู้สืบทอดนามว่า มัทโห สิงห์ ที่ 2 (Madho Singh II) ประสงค์สห้ใช้เป็นพิพิธภัณฑ์เพื่อแสดงผลงานศิลปะของชัยปุระ และรวมเข้าเป็นส่วนหนึ่งของสวนรามนิวาส

ชื่อของพิพิธภัณฑ์นั้นมาจากพระเจ้าเอ็ดเวิร์ดที่ 8 หรือพระนามเดิม อัลเบิร์ท เอ็ดเวิร์ด ซึ่งพระองค์เคยเสด็จพระราชดำเนินเยือนชัยปุระเมื่อครั้นทรงตำแหน่งเจ้าชายแห่งเวลส์